CELEX: 32016D1049
Language: da
Date: 2016-06-27 00:00:00
Title: Kommissionens gennemførelsesafgørelse (EU) 2016/1049 af 27. juni 2016 om fastsættelse af EU-tilskuddet til de udgifter, Cypern har afholdt i 2013 til finansiering af hasteforanstaltninger til bekæmpelse af Newcastle disease (meddelt under nummer C(2016) 3857)

29.6.2016   
            
            
               DA
            
            
               Den Europæiske Unions Tidende
            
            
               L 170/69
            
         KOMMISSIONENS GENNEMFØRELSESAFGØRELSE (EU) 2016/1049
   af 27. juni 2016
   om fastsættelse af EU-tilskuddet til de udgifter, Cypern har afholdt i 2013 til finansiering af hasteforanstaltninger til bekæmpelse af Newcastle disease
   
      
         (meddelt under nummer C(2016) 3857)
      
   
   (Kun den græske udgave er autentisk)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 652/2014 af 15. maj 2014 om bestemmelser vedrørende forvaltning af udgifter i tilknytning til fødevarekæden, dyresundhed og dyrevelfærd samt til plantesundhed og planteformeringsmateriale, om ændring af Rådets direktiv 98/56/EF, 2000/29/EF og 2008/90/EF, Europa-Parlamentets og Rådets forordning (EF) nr. 178/2002, (EF) nr. 882/2004 og (EF) nr. 396/2005 og Europa-Parlamentets og Rådets direktiv 2009/128/EF og Europa-Parlamentets og Rådets forordning (EF) nr. 1107/2009 og om ophævelse af Rådets afgørelse 66/399/EØF, afgørelse 76/894/EØF og beslutning 2009/470/EF (1), særlig artikel 36, stk. 4,
   under henvisning til Europa-Parlamentets og Rådets forordning (EU, Euratom) nr. 966/2012 af 25. oktober 2012 om de finansielle regler vedrørende Unionens almindelige budget og om ophævelse af Rådets forordning (EF, Euratom) nr. 1605/2002 (2), især artikel 84, stk. 2, artikel 121, stk. 1 og artikel 133, stk. 2, og
   ud fra følgende betragtninger:
   
               (1)
            
            
               Ved Kommissionens forordning (EF) nr. 349/2005 (3) fastsættes reglerne om udbetaling af EU-tilskud til aktioner af hastende karakter til bekæmpelse af visse sygdomme hos dyr, herunder Newcastle disease. I artikel 7 i forordningen fastsættes, hvilken dokumentation der skal fremlægges af den medlemsstat, som anmoder om tilskud fra Unionen, og fristerne for indgivelse af denne dokumentation.
            
         
               (2)
            
            
               Ved Kommissionens gennemførelsesafgørelse 2013/724/EU (4) fastsættes et EU-tilskud til Cypern til dækning af landets udgifter til foranstaltninger til bekæmpelse af Newcastle disease i 2013 i henhold til Rådets afgørelse 2009/470/EF (5). Der udbetales en første rate på 250 000,00 EUR til den pågældende medlemsstat for 2013 som en del af EU-tilskuddet. Endvidere fastsættes størrelsen af EU-tilskuddet ifølge gennemførelsesafgørelse 2013/724/EU ved en senere afgørelse, som vil blive vedtaget i overensstemmelse med proceduren i afgørelsen.
            
         
               (3)
            
            
               Forordning (EU) nr. 652/2014 indeholder bestemmelser om betalinger til medlemsstaterne under disse omstændigheder. I den forbindelse foreskriver den vedtagelse af gennemførelsesretsakter, hvori EU-tilskuddet fastsættes. Nævnte forordning ophævede endvidere beslutning 2009/470/EF, og henvisninger til den ophævede beslutning skal betragtes som henvisninger til forordning (EU) nr. 652/2014.
            
         
               (4)
            
            
               Ved gennemførelsesafgørelse 2013/724/EU er kravene i forordning (EU, Euratom) nr. 966/2012, særlig artikel 84, blevet opfyldt.
            
         
               (5)
            
            
               Den 13. februar 2014 indgav Cypern en officiel anmodning til Kommissionen om godtgørelse bilagt en finansieringsrapport, dokumentation og en epidemiologisk rapport om hver bedrift, hvor dyr er blevet slået ned eller destrueret. Anmodningen om godtgørelse beløber sig til 355 361,23 EUR.
            
         
               (6)
            
            
               Efter den forudgående revision på stedet, som blev gennemført under ledelse af den kompetente revisionstjeneste, blev udgifter på EUR 81 156,54 ikke fundet berettiget til EU-tilskud. EU-tilskuddet bør derfor fastsættes til EUR 274 204,69. I tillæg til den allerede foretagne udbetaling bør en sidste supplerende rate på EUR 24 204,69 derfor bevilges.
            
         
               (7)
            
            
               Foranstaltningerne i denne afgørelse er i overensstemmelse med udtalelse fra Den Stående Komité for Planter, Dyr, Fødevarer og Foder —
            
         VEDTAGET DENNE AFGØRELSE:
   Artikel 1
   1.   EU-tilskuddet til de udgifter, Cypern har afholdt i 2013 til finansiering af aktioner til bekæmpelse af Newcastle disease, fastsættes til 274 204,69 EUR.
   2.   Resten af det EU-tilskud, der mangler at blive udbetalt til Cypern, fastsættes til 24 204,69 EUR.
   Artikel 2
   Denne afgørelse er rettet til Republikken Cypern.
   
      Udfærdiget i Bruxelles, den 27. juni 2016.
      
         
            På Kommissionens vegne
         
         Vytenis ANDRIUKAITIS
         
            Medlem af Kommissionen
         
      
   
   
      (1)  EUT L 189 af 27.6.2014, s. 1.
   
      (2)  EUT L 298 af 26.10.2012, s. 1.
   
      (3)  Kommissionens forordning (EF) nr. 349/2005 af 28. februar 2005 om reglerne om fællesskabsfinansiering af aktioner af hastende karakter og bekæmpelse af visse sygdomme hos dyr som omhandlet i Rådets beslutning 90/424/EØF (EUT L 55 af 1.3.2005, s. 12).
   
      (4)  Kommissionens gennemførelsesafgørelse 2013/724/EU af 5. december 2013 om EU-tilskud til aktioner af hastende karakter til bekæmpelse af Newcastle disease på Cypern i 2013 (EUT L 328 af 7.12.2013, s. 121).
   
      (5)  Rådets beslutning 2009/470/EF af 25. maj 2009 om visse udgifter på veterinærområdet (EUT L 155 af 18.6.2009, s. 30).